Projekts

LATVIJAS REPUBLIKAS MINISTRU KABINETS

2014.gada \_\_.\_\_\_\_\_\_\_\_\_\_\_ Rīkojums Nr.\_\_\_\_\_

Rīgā (prot.nr.\_\_\_\_\_\_\_\_\_\_\_)

**Par Oficiālās elektroniskās adreses koncepciju**

1. Atbalstīt Oficiālās elektroniskās adreses koncepcijas (turpmāk – koncepcija) 4.1.apakšsadaļā ietverto otro risinājuma variantu.

2. Noteikt Iekšlietu ministriju par atbildīgo institūciju koncepcijas īstenošanā līdz 2016.gadam. Noteikt Vides aizsardzības un reģionālās attīstības ministriju par atbildīgo institūciju koncepcijas īstenošanā no 2017.gada.

3. Iekšlietu ministrijai līdz 2014.gada 1.novembrim iesniegt noteiktā kārtībā Ministru kabinetā likumprojektu „Oficiālās elektroniskās adreses likums”.

4. Iekšlietu ministrijai un Tieslietu ministrijai izstrādāt un atbildīgajam ministram līdz 2015.gada 1.novembrim iesniegt noteiktā kārtībā Ministru kabinetā koncepcijā ietvertā risinājuma 9.sadaļas 2.-13.punktā minētos tiesību aktu projektus.

5. Visām ministrijām izvērtēt to kompetencē esošos tiesību aktus un līdz 2016.gada 1.februārim iesniegt noteiktā kārtībā Ministru kabinetā attiecīgus grozījumus, paredzot saziņas nodrošināšanai starp iestādi un privātpersonu izmantot elektronisko adresi, kā arī dokumentu izstrādāšanā un noformēšanā paredzēt iespēju pasta adreses vietā norādīt oficiālo elektronisko adresi.

6. Vides aizsardzības un reģionālās attīstības ministrijai sadarbībā ar Iekšlietu ministriju un Tieslietu ministriju pusotra gada laikā pēc Oficiālās elektroniskās adreses likuma spēkā stāšanās nodrošināt elektroniskās adreses pirmās kārtas tehniskā risinājuma ieviešanu.

7. Vides aizsardzības un reģionālās attīstības ministrijai desmit mēnešu laikā pēc elektroniskās adreses pirmās kārtas tehniskā risinājuma ieviešanas izstrādāt un iesniegt noteiktā kārtībā Ministru kabinetā informatīvo ziņojumu par pirmajā kārtā ieviestā oficiālās elektroniskās adreses risinājuma izvērtējumu, tai skaitā izvērtējot iespēju sasaistīt Izpildu lietu reģistru ar oficiālās elektroniskās adreses izveidoto tehnisko risinājumu, kā arī gadījumā, ja tiks secināts, ka nepieciešams nodrošināt saraksti starp privātpersonām, piedāvāt modeli, kādā realizēt e-adreses risinājuma otro kārtu sarakstes nodrošināšanai starp privātpersonām, nosakot termiņus likumprojekta „Grozījumi Oficiālās elektroniskās adreses likumā” izstrādei un otrās kārtas tehniskā risinājuma ieviešanai.

8. Pieņemt zināšanai, ka izmaksas, kas saistītas ar koncepcijas risinājuma ieviešanu, daļēji plānots segt, izmantojot 2014. – 2020.gada struktūrfondu perioda finansējumu, ja izstrādātais projekts atbildīs Eiropas Savienības fondu darbības programmas „Izaugsme un nodarbinātība”, kā arī Ministru kabineta noteikumiem par attiecīgā specifiskā atbalsta mērķa īstenošanu nosacījumiem.

9. Jautājumu par iesaistītajām institūcijām papildu nepieciešamo finansējumu 2015.gadam un turpmākajiem gadiem izskatīt likumprojekta „Par vidēja termiņa budžeta ietvaru 2015., 2016. un 2017.gadam” un likumprojekta „Par valsts budžetu 2015.gadam” sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem jaunajām politikas iniciatīvām, tai skaitā:

9.1. Iekšlietu ministrijai (Pilsonības un migrācijas lietu pārvaldei) Vienotās migrācijas informācijas sistēmas un Personu apliecinošu dokumentu informācijas sistēmas programmatūras papildinājumu izstrādei 3 015 *euro* apmērā 2016.gadā un turpmāk ik gadu;

9.2. Vides aizsardzības un reģionālās attīstības ministrijai (Valsts reģionālās attīstības aģentūrai)  oficiālās elektroniskās adreses sistēmas ieviešanai, uzturēšanai, attīstībai, lietotāja atbalsta un apmācību nodrošināšanai 45 095 *euro* apmērā 2015.gadā, 205 441 *euro* apmērā 2016.gadā, 225 516 *euro* apmērā 2017.gadā, 154 516 *euro* apmērā 2018.gadā un turpmāk ik gadu.

Ministru prezidente L.Straujuma

Iekšlietu ministrs R.Kozlovskis

 Iekšlietu ministrs R.Kozlovskis

 Valsts sekretāre I.Pētersone-Godmane

04.02.2014. 10:21

451

Stone, 67219425

kristine.stone@pmlp.gov.lv